wickkiey/tamil-wikipedia-markdown huggingface dataset:
# விக்கிப்பீடியா:முதற்பக்கக் கட்டுரைகள்/சூன் 17, 2012


**குதிரைலாட நண்டுகள்**, குறிப்பாக மென்மையான மணற்பாங்கான அல்லது சேற்று அடித்தளத்தைக் கொண்ட ஆழம் குறைந்த கடல் நீரில் வாழும் ஆர்த்திரப்போடா அங்கிகளாகும். இணைசேரும் காலங்களில் அவை கடற்கரைக்கு வருகை தரும். அவை மீன் பிடிப்பதற்கான தூண்டில் இரையாகவும், வளமாக்கிகளிலும் பயன்படுத்தப்படுகின்றன. ஜப்பானில் கரையோர வாழிடங்கள் அழிக்கப்படுவதாலும், வட அமெரிக்காவின் கிழக்குக் கரையோரமாக இவை கட்டுப்பாடின்றி அதிகளவில் பிடிக்கப்படுவதாலும் அண்மைக்காலமாக இவற்றின் எண்ணிக்கையில் வீழ்ச்சி ஏற்பட்டு வருகின்றது. தாய்லாந்துக் கடல்களிற் காணப்படும் குதிரைலாட நண்டு இனங்களின் சினைகளில் ரெற்றோடோரொக்சின் எனப்படும் கடுமையான நரம்புத்தொட்சின் காணப்படலாம். குதிரைலாட நண்டுகள் வாழும் உயிர்ச்சுவடுகளாகக் கருதப்படுகின்றன. **மேலும்**  
---

**நெல்சன் மண்டேலா** தென்னாப்பிரிக்காவின் மக்களாட்சி முறையில் தேர்ந்தெடுக்கப்பட்ட முதல் குடியரசுத் தலைவர். இனவெறி ஆட்சியில் ஊறிக்கிடந்த தென்னாப்பிரிக்காவை மக்களாட்சியின் மிளிர்வுக்கு இட்டுச் சென்றவர். அமைதிவழிப் போராளியாக, ஆயுதப் போராட்டத் தலைவனாக, தேசத்துரோகக் குற்றம் சுமத்தப்பட்ட குற்றவாளியாக, 27 ஆண்டுகள் சிறையில் வாடி பின்னர் விடுதலையாகி குடியரசு தலைவராக இருந்து, அமைதிக்கான நோபல் பரிசு பெற்றவர். உலக முக்கியத் தலைவர்களுள் அதிக ஆண்டுகள் சிறையில் இருந்ததாக கருதப்படும் தலைவர்களில் ஒருவரான இவரை 27 ஆண்டுகள் சிறை தண்டனைக்குப் பிறகு அப்போதைய தென்னாப்பிரிக்கா அரசுத் தலைவரான பிரெட்ரிக் வில்லியம் டெக்ளார்க் ஆப்பிரிக்க தேசிய காங்கிரஸ் மீதான தடையை நீக்கி, மண்டேலா 11.2.1990 அன்று விடுதலை செய்யப்படுவார் என்று அதிகாரப் பூர்வமாக அறிவித்தார். அதன்படி அவரின் விடுதலையை உலகமே எதிர்பார்த்திருந்தது. **மேலும்**
# இரத்த யூரியா நைதரசன்


**இரத்த யூரியா நைதரசன்** *(Blood_urea_nitrogen)* என்பது சிறுநீரகச் செயல்பாட்டுப் பரிசோதனைகளுள் ஒன்று. இது குருதியில் யூரியா வடிவில் எவ்வளவு நைட்ரஜன் உள்ளது என அளவிடுகிறது. இயல்பாக இதன் அளவு 7 முதல் 25 மில்லிகிராம்/டெசி லிட்டர் இருக்கும். உடலில் உள்ள நீரின் அளவு குறையும் போது இதன் அளவு அதிகரிக்கும்.
# அழகிய தமிழ்மகன்


***அழகிய தமிழ்மகன்*** (*Azhagiya Tamil Magan*) என்பது 2007 ஆம் ஆண்டு வெளிவந்த தமிழ்த் திரைப்படம் ஆகும். இந்தத் திரைப்படம் பரதனின் இயக்கத்திலும் எசு. கே. சீவாவின் திரைக்கதையிலும் விசயை முதன்மைக் கதைமாந்தராகக் கொண்டு வெளிவந்துள்ளது இத்திரைப்படத்தில் விசய் முதன்முறையாக இரட்டை வேடங்களின் நடிக்கிறார் .  

இத்திரைப்படம் நவம்பர் 8, 2007இல் வெளியிடப்பட்டது. இத்திரைப்படம் தெலுங்கு மொழியில் மகா முதுரு என்ற பெயரிலும் இந்தி மொழியில் சப்சே படா கில்லாடி என்ற பெயரிலும் வெளியிடப்பட்டது. இப்படம் 22 மார்ச் 2024 அன்று மீண்டும் வெளியிடப்பட்டு தமிழகத்தில் நல்ல வரவேற்பைப் பெற்றது.  

## நடிகர்கள்
| நடிகர் | கதைமாந்தர் |  |
| --- | --- | --- |
| விஜய் | குரு/பிரசாத் (இரட்டை வேடம்) |  |
| சிரேயா சரன் | அபிநயா |  |
| நமிதா | தனலட்சுமி |  |
| சயாசி சிண்டே | தீய நகை வணிகர் |  |
| ஆசிசு வித்யார்தி | ஆனந்து செல்லையா |  |
| சந்தானம் | குருவின் நண்பர் |  |
| கஞ்சா கறுப்பு | குருவின் ஊர் நண்பர் |  |
| தணிக்கெல்லா பரணி | குருவின் தந்தை |  |
| கீதா | குருவின் தாய் |  |
| சிறீமன் | விளையாட்டு வீரர் |  |
| எம். எசு. பாசுகர் | குருவின் பயிற்றுவிப்பாளர் |  |
| சத்யன் | குருவின் நண்பர் |  |
| நிவேதித்தா |  |  |
| மனோபாலா | பேராசிரியர் |  |
| சகீலா | சகீலா | } |

## பாடல்கள்

| **இலக்கம்** | **பாடல்** | **பாடகர்கள்** | **நேரம் (நிமிடங்கள்:நொடிகள்)** | **பாடல் வரிகள்** |  |
| --- | --- | --- | --- | --- | --- |
| 1 | *எல்லாப்புகழும்* | ஏ. ஆர். இரகுமான் | 05:32 | வாலி |  |
| 2 | *பொன்மகள் வந்தாள்* | முகம்மது அசுலாம், எம்பர் | 03:06 | ஆலங்குடி சோமு |  |
| 3 | *நீ மரிலின் மன்றோ* | பென்னி தயால், உச்சயினீ | 06:15 | நா. முத்துக்குமார் |  |
| 4 | *வளையப்பட்டித் தவிலே* | நரேசு ஐயர், உச்சயினீ, மதுமிதா | 05:44 | நா. முத்துக்குமார் |  |
| 5 | *கேளாமல் கையிலே* | சிறீராம் பார்த்தசாரதி, சைந்தவி | 05:28 | தாமரை |  |
| 6 | *மதுரைக்குப் போகாதடீ* | பென்னி தயால், அர்ச்சித்து, தர்சனா | 05:23 | பா. விசய் | } |

## விமர்சனம்
ஆனந்த விகடன் வார இதழில் எழுதிய விமர்சனத்தில் "டைட்டிலுக்கு ஏத்த மாதிரி விஜய் செம ஸ்டைலிஷ்! ஃப்ரேமுக்கு ஃப்ரேம் அழகழகான மேனரிசங்களில் அசரடிக்கிறார். நடனங்களும் செம கலக்கல். வழக்கமான கதைகளைவிட்டு புது முயற்சி எடுத்ததற்காக விஜய்க்கு ஒரு வெல்கம் பொக்கே! எதிர்காலத்தை அறிந்து தவிக்கும் குரு, குஷி மைனர் பிரகாஷ் என இரண்டு கேரக்டரிலும் விஜய்யின் பெர்ஃபாமன்ஸ், சர்ப்ரைஸ் போனஸ்!" என்றும் "அறிமுக இயக்குநர் பரதன், விஜய்க்காக கலர்ஃபுல் தோரணம் கட்டியிருக்கிறார். கூடவே, பழைய ஃபார்முலா திரைக்கதையையும் கொஞ்சம் சரி பண்ணியிருந்தால், அழகிய தமிழ்ப் படமாக மனதில் பதிந்திருக்குமே!" என்றும் எழுதி மதிப்பெண்களை வழங்கினர்.
# ஆத்திசூடி திறவுகோல்


**ஆத்திசூடி திறவுகோல்** என்னும் நூல் ஆத்திசூடி நூலின் பெருமையை உணர்ந்து போற்றிப் பாடும் நூல்களில் ஒன்று.  

குறுமுனி என்பவரால் செய்யப்பட்டது.  

இந்தக் குறுமுனி என்பவர் யார் என விளங்கவில்லை,  

அ முதல் ஃ வரை உள்ள ஆத்திசூடி வருக்கக் கோவைக் அடி ஒவ்வொன்றையும் ஈற்றில் வரும்படி வைத்து ஒவ்வொன்றுக்கும் ஓர் எண்சீர் விருத்தப்பாடல் இந்த நூலில் பாடப்பட்டுள்ளது.  

பாடலின் உட்பொருள் அந்த ஆத்திசூடியின் பொருளை விளக்குவதாக உள்ளது.  
- அறஞ்செய விரும்பு – என்பதற்கான பாடல்
அறனென்ற பொருளல்லால் உலகின் கண்ணே  
: அண்டருக்குத் தான்முனிவர் காணார் சூக்மம்  
சரமென்று பெயர்பெற்று உலகில் தானும்  
: தனக்குள்ளே தானாகி அண்ட மாகிப்  
பரமென்ற கீர்த்தியுள்ள சித்தர் யோகி  
: பரிவாக உச்சரித்து நமனை வெல்வார்  
குருவென்றும் சீடரென்றும் கற்பம் என்றும்  
: குவலயத்தில் அறம்செய்ய விரும்பும் ஆச்சே.  
- இந்தப் பாடல் மிகவும் தாழ்ந்த நடையில் உள்ளது.
  - ஆத்திசூடி நூலின் காலம் 12ஆம் நூற்றாண்டு. இந்தத் திறவுகோல் நூலின் காலம் மிகவும் பிற்பட்டது. சொல்வதற்கில்லை.

## கருவிநூல்
- மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, பாகம் 1, 2005
# முதலாம் மாறவர்மன் சுந்தரபாண்டியன்


**முதலாம் சுந்தர பாண்டியன்** பிற்காலப் பாண்டிய மன்னர்களுள் ஒருவன். பாண்டிய மன்னர்கள் வரிசையில் அறிவற்றாலும் வீரமும் கொண்ட சிறந்த மன்னனாக விளங்கினான். இவனது ஆட்சிக்காலம் 1216 முதல் 1239 வரை ஆகும்.  

## சோழப்பேரரசின் வீழ்ச்சி
மூன்றாம் குலோத்துங்கன் ஆட்சிக் காலத்திலேயே கலகங்களை ஆரம்பித்தாலும், குலோத்துங்கனின் திறமைக்கு ஈடு கொடுக்க முடியாமல் சிற்றரசனாகவே இருந்து வந்தான். ஆனால் குலோத்துங்கனின் மறைவுக்கு பின்பு ஆட்சிக்கு வந்த மூன்றாம் இராசராசன், ஆட்சி புரியும் ஆற்றல் இல்லாமால் இருப்பதை அறிந்த சுந்தர பாண்டியன் சோழனை எதிர்த்து போர்க்களம் புகுந்து வென்று முடி கொண்ட சோழபுரத்து ஆயிரங்கால் மண்டபத்தில் வீராபிடேகம் செய்துகொண்டு சிதம்பரத்தைத் தரிசித்தான். தஞ்சை, தில்லை வரைப் படை எடுத்து வந்து சோழனைப் பழையாறைக்கே செல்ல வைத்தான். சுந்தர பாண்டியனிற்கு ஈடு கொடுக்க முடியாமல் சோழர்களின் பழையாறை நகருக்கே மூன்றாம் ராச ராச சோழன் தோற்றுத் திரும்பி வந்தான். பின்னர் பாண்டியனிடம் சமாதானம் கோரி பாண்டியனுக்கு அடங்கிய சிற்றரசனாக இருக்க ஒப்புக் கொண்டு தஞ்சை வரை ஆட்சி புரிந்தான் மூன்றாம் ராச ராச சோழன். சில காலத்தின் பின்னர் சோழர் கப்பஞ்செலுத்த மறுக்க மீண்டும் சோழ நாட்டைக் கைப்பற்றினான். சுந்தரபாண்டியன் காலத்தில் இருந்து சோழப் பேரரசு சோழநாட்டையும் இழந்து மீட்கும் நிலைக்கு சில முறை தள்ளப்பட்டது. இந்த பாண்டியனின் ஆட்சிக்காலம் சோழப் பேரரசின் வீழ்ச்சிக்கு ஆரம்பம் எனலாம்.  

== பாண்டியப் பேரரசின் தொடக்கம்  
1. மதுரையை மீட்ட சுந்தரபாண்டியன் திரைப்படத்தின் தொடர்ச்சியாக புரட்சித் தலைவன் என்ற ஒரு இயங்குபடம் தயாரிக்கப்படுகிறது. இதில் எம். ஜி. ஆர் உருவத்தை பாண்டியனாக உருவகப்படுத்தி இயங்குபடம் தயாரிக்கப்படுகிறது.
# ஆத்திசூடிச் சிந்து

**ஆத்திசூடிச் சிந்து** என்னும் நூல் ஆத்திசூடி நூலின் பெருமையை உணர்ந்து போற்றிப் பாடும் நூல்களில் ஒன்று.  

இராசரத்தின முதலியார் என்பவரால் எழுதப்பட்டது.  

ஆத்திசூடி நூலிலுள்ள கருத்துகளின் தொகுப்பாகச் சிந்துப் பாடலில் அமைந்துள்ள நூல் இது.  
- ஆத்திசூடி நூலின் காலம் 12ஆம் நூற்றாண்டு. இந்தச் சிந்து நூலின் காலம் மிகவும் பிற்பட்டது.
## கருவிநூல்
- மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, பாகம் 1, 2005
## அடிக்குறிப்பு
# ஆத்திசூடி வெண்பா


**ஆத்திசூடி வெண்பா** என்னும் நூல் ஆத்திசூடி நூலின் பெருமையை உணர்ந்து அதனைச் சிறப்பித்துப் பாடும் நூல்கள் பலவற்றுள் ஒன்று. தொண்டை நாட்டில் பாகை என்னும் ஊரில் கணபதி என்பவரின் மகன் ‘**புன்னைவன நாதன்**’ ஒரு வள்ளல். இவனைப் போற்றிப் பாடப்பட்ட நூல் இது.  

இதில் உள்ள 110 வெண்பாக்களில் தொடக்கத்தில் உள்ள காப்பு வெண்பா, இறுதியில் உள்ள ‘வாழி வெண்பா’, சாத்துக்கவி வெண்பா ஆகிய மூன்றும் நீங்கலாக 107 வெண்பாக்களிலும் ஓர் ஆத்திசூடிப் பாடலும், அதனோடு தொடர்புள்ள கதையோ, செய்தியோ உள்ளன.  

நூலை இயற்றியவர் இராமபாரதி. சென்னையில் அக்காலத்தில் இருந்த கல்விச்சங்கத்தின் புலவர் புதுவை இராசகோபால முதலியார் என்றும், அவர் இந்த நூலை முதலில் அச்சில் பதிப்பித்தார் என்றும், அந்தப் பதிப்புப் பிரதியில் உள்ளபடி மதுரைப் புதுமண்டபம் புத்தகக் கடை வி. என். இராகவக்கோனார் என்பவர் சென்னையிலிருந்த கோ. செல்லப்ப முதலியாரது ‘சீவகாருண்ய விலாசம்’ என்னும் அச்சகத்தில் 1905 ஆம் ஆண்டு பதிப்பிக்கப்பட்டது என்றும் அந்த நூலின் முகப்பு தெரிவிக்கிறது.  

வெண்பாவின் இறுதியில் ஓர் ஆத்திசூடி இருக்கும். முந்தைய அடிகளில் அந்த ஆத்திசூடிப் பாடலுக்குத் தொடர்புள்ள கதைச்செய்தி புன்னைவன நாதன் பெயரோடு கூறப்பட்டிருக்கும்.  

## எடுத்துக்காட்டு
<poem>  
நித்தியத்தைக் கேட்கப்போய் நித்திரையென் றேகுளறிப்  
புத்தியற்ற கும்பகர்ணன் பொன்றினன்பார் – மத்தமத  
குன்றம்போல் புன்னைவனக் கொற்றவா, வாகைமன்னா  
என்றும்**சொற் சோர்வு படேல்**.  
</poem>  
- ஆத்திசூடி நூலின் காலம் 12ஆம் நூற்றாண்டு. இந்த வெண்பா நூலின் காலம் பிற்பட்டது.

## மேற்கோள்
# ஆத்திசூடி விருத்தியுரை

**ஆத்திசூடி விருத்தியுரை** என்னும் நூல் சாமிநாதையர் என்பவரால் எழுதி வெளியிடப்பட்டுள்ளது. இது ஒரு விரிவான நூல்.  
- ஆத்திசூடி நூலின் காலம் 12ஆம் நூற்றாண்டு. இந்த விருத்தியுரையின் காலம் 19-ஆம் நூற்றாண்டு.

## கருவிநூல்
- மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, பாகம் 1, 2005
## அடிக்குறிப்பு
# இந்தியா பற்றிய நூல்கள்

தர்பார், 16-ம் நூற்றாண்டில் வரையப்பட்ட படம்]]  
இந்தியாவைப் பற்றிய நூல்களின் அட்டவணை.  

## இந்திய வரலாற்று நூல்கள்
- *மெகஸ்தெனஸ்* எழுதிய *இந்திக்கா* 300 பிசி
- 2-ம் நூற்றாண்டில் வெளியிடப்பட்ட *அசோகவதனா*
- 16-ம் நூற்றாண்டில் அபுல் ஃபசல் எழுதிய *அயினி அக்பரி*, (அக்பர் நாமா தொகுதி. 3 )
- 16-ம் நூற்றாண்டில் வெளிவந்த *ஜஹாங்கீர்நாமா*
- 1646-ம் ஆண்டு முகமது அமின் க்வாஷ்வினி எழுதிய *பாதுஷா நாமா*
- 
- 
- *The History of British India*, James Mill, 1818.
- *Annals and Antiquities of Rajasthan*, by James Tod, 2 vols. London, Smith, Elder (1829, 1832).
- 
- 
- 
- *The History of India, as Told by Its Own Historians. The Muhammadan Period* (1-8 Vols.), by H. M. Elliot, Ed. John Dowson , 1867-1877.
- *The Imperial Gazetteer of India*, 4 vols., (1881, 1908–1931)
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- ஜவகர்லால் நேரு 1946-ம் ஆண்டு எழுதிய *தி டிஸ்கவரி ஆப் இந்தியா*
- *The History and Culture of the Indian People*, 11 vols, ed. R.C. Majumdar. (1951)
- 

## பயணக்குறிப்புகள்
- 
- *Great Tang Records on the Western Regions*, by Hiuen Tsang. 646 CE.
- 
- 
- 
- 
- 
- 
- 
- 
- 
- *Begums Thugs and White Mughals*. Fanny Parkes, ed. William Dalrymple. 2002
- *The Hill of Devi*. E. M. Forster, 1953.

### தற்கால பயணக்குறிப்புகள்
- *எ வால்க் அலாங் தி கேன்ஜஸ்*. டென்னிசன் பெர்விக். 1985.
- *இந்தியா: எ மில்லியன் ம்யுட்டினீஸ் நவ்*. வி. எஸ். நாய்பவுல். 1990.

## அரசாட்சி மாநிலங்கள்
- 
- 

## நாவல்கள்
- 1590-ல் வெளிவந்த, வ்யூ செங் என் எழுதிய *ஜர்னி டூ தி வெஸ்ட்*

## ஆன்மீகப் பாரம்பரியம்
- 1946-ல் பரமஹம்ச யோகானந்தா எழுதிய *ஆட்டோபயாகரப்ரபி ஆப் எ யோகி*
- 1953-ம் ஆண்டு சர்வபள்ளி ராதாகிருஷ்ணன் எழுதிய *தி பிரின்சிபல் உபனிசதாஸ்*
- 1962-ம் ஆண்டு சுவாமி பிரபாவானந்தா எழுதிய *த ஸ்ப்ரிச்சுவல் ஹெரிட்டேஜ் ஆப் இந்தியா*

## மக்களும் பண்பாடுகளும்
- 
- 
- 
- 
- 

## மதம், கலாச்சாரம் மற்றும் கலைகள்
- 
- 
- 
- 
- Coomaraswamy, Ananda Kentish, *தி இந்தியன் க்ராப்ட்ஸ்மேன்* (1909, Probsthain: London)
- 
- 
- 
- 
- 
- 
- 
- 
- 
-
# பி. எஸ். அப்துர் ரகுமான் பல்கலைக்கழகம்


**பி. எஸ். அப்துர் ரஹ்மான் பல்கலைக்கழகம்** (*B. S. Abdur Rahman University*) இந்தியாவின் சென்னை நகரில் அமைந்துள்ள ஒரு பல்கலைக்கழகம் ஆகும். **கிரசன்ட் பொறியியல் கல்லூரி** எனவும் அறியப்படும் இது வண்டலூர் அறிஞர் அண்ணா விலங்கியல் பூங்காவின் அருகில் தேசிய நெடுஞ்சாலையில் அமைந்துள்ளது.  

## துவக்கம்
இது 1984இல் துவக்கப்பட்டது. சென்னைப் பல்கலைக்கழகம் மற்றும் அண்ணா பல்கலைக்கழகத்துடன் இணைந்து 2008 வரை பி. எஸ். அப்துர் ரஹ்மான் கிரசன்ட் பொறியியல் கல்லூரி என்ற பெயரில் இயங்கியது.  

## பல்கலைக்கழகம்
2008–09இல் நிகர்நிலைப் பல்கலைக்கழகம் அங்கீகாரம் பெற்று பி. எஸ். அப்துர் ரஹ்மான் பல்கலைக்கழகம் எனும் பெயரில் இயங்குகின்றது.
# ரோஜா (திரைப்படம்)



***ரோஜா*** (*Roja*) திரைப்படம் 1992 ஆம் ஆண்டு ஆகத்து மாதம் 15 ஆம் தேதியன்று வெளிவந்த தமிழ்த் திரைப்படமாகும். இத்திரைப்படத்தில் அரவிந்த்சாமி, மதுபாலா மற்றும் ஜனகராஜ் நடித்துள்ளனர். மணிரத்னம் இயக்கத்தில் வெளிவந்த ரோஜா திரைப்படம், *டைம்* வார இதழின் உலகின் சிறந்த திரைப்படப் பாடல்கள் கொண்ட திரைப்படங்களில் ஒன்றாக 2005ஆம் ஆண்டு தேர்ந்தெடுக்கப்பட்டது குறிப்பிடத்தக்கது.  

ரோஜா திரைப்படத்தின் மூலம் ஏ. ஆர். ரகுமான் இசையமைப்பாளராக அறிமுகமானார்.  

## வகை
காதல்படம் / நாடகப்படம்  

## கதைச்சுருக்கம்

கிராமத்தில் வாழும் ரோஜாவின் (மதுபாலா) சகோதரியைப் பெண்கேட்டு வருகின்றார் ரிஷி (அரவிந்த்சாமி). ஆனால் ரோஜாவின் சகோதரியோ வேறொருவரைத் தான் காதலிப்பதாகக் கூறவே, ரிஷியும் ரோஜாவையே பிடித்திருப்பதாகக் கூறுகின்றார்.பின்னர் ரோஜாவிற்கும் ரிஷிக்கும் திருமணம் நடைபெற்று இருவரும் ரிஷியின் சொந்த ஊருக்குச் செல்கின்றனர்.பின்னர் அங்கு ரிஷியின் வீட்டில் அவர் தாயாருடன் தங்கும் ரோஜா ரிஷியுடன் காஷ்மீர் பகுதிக்கு தேன் நிலவிற்காகச் செல்கின்றனர்.அங்கு ரிஷியை தீவிரவாதிகள் கடத்திச் செல்லவே அவரைத் தேடி இந்திய அரசாங்கத்திடம் செல்லும் ரோஜா மேலும் பல முயற்சிகள் செய்து பின்னர் தீவிரவாதிகளின் தலைவனால் ரிஷி விடுவிக்கப்படுகின்றார்.  

## நடிகர்கள்
- அரவிந்த்சாமி
- மதுபாலா
- பங்கஜ் கபூர்
- நாசர்
- ஜனகராஜ்

## பாடல்கள்
இத்திரைப்படத்திற்கு ஏ. ஆர். ரகுமான் இசையமைத்திருந்தார். பாடல் வரிகளை கவிஞர் வைரமுத்து எழுதியிருந்தார்.  

| பாடல் | பாடகர்(கள்) |
| --- | --- |
| *ருக்குமணி* | எஸ். பி. பாலசுப்பிரமணியம், சித்ரா |
| *சின்ன சின்ன ஆசை* | மின்மினி, ஏ. ஆர். ரகுமான் |
| *காதல் ரோஜாவே* | எஸ். பி. பாலசுப்பிரமணியம், சுஜாதா மோகன் |
| *புது வெள்ளை மழை* | உண்ணிமேனன், சுஜாதா |
| *தமிழா தமிழா* | ஹரிஹரன் மற்றும் குழுவினர் |
| *சின்ன சின்ன ஆசை* | மின்மினி |

## விருதுகள்
**தேசிய திரைப்பட விருதுகள், இந்தியா**  
- சிறந்த இசையமைப்பாளர் - ஏ. ஆர். ரகுமான்
- சிறந்த பாடலாசிரியர் - வைரமுத்து
- சிறப்பு பரிசு (கூடுதல் பரிசு) - சிறந்த திரைப்படம்

**தமிழக அரசு திரைப்பட விருதுகள்**  
- சிறந்த திரைப்படம் - முதல் பரிசு
- சிறந்த இயக்குநர் - மணிரத்னம்
- சிறந்த இசையமைப்பாளர் - ஏ. ஆர். ரகுமான்
- சிறந்த பெண் பின்னணிப் பாடகர் - மின்மினி
- சிறப்பு பரிசு (கூடுதல் பரிசு) - நடிகை மதுபாலா

**தென்னிந்திய பிலிம்பேர் விருதுகள்**  
- சிறந்த திரைப்படத்துக்கான ஃபிலிம்பேர் விருது - தமிழ் - முதல் பரிசு
- சிறந்த இசையமைப்பாளருக்கான பிலிம்பேர் விருது - தமிழ் - ஏ. ஆர். ரகுமான்
# உதயா


***உதயா*** (*Udhaya*) என்பது 2004ஆம் ஆண்டு வெளிவந்த தமிழ்த் திரைப்படம் ஆகும். இந்தத் திரைப்படம் அழகம்பெருமாளின் இயக்கத்தில் விஜயை முதன்மைக் கதைமாந்தராகக் கொண்டு வெளிவந்துள்ளது.  

## நடிகர்கள்
| நடிகர் | கதைமாந்தர் |  |
| --- | --- | --- |
| விஜய் | உதயா |  |
| சிம்ரன் | வசந்தி |  |
| பிரமிடு நடராசன் | செய்தித்தாள் தொகுப்பாளர் |  |
| நாசர் |  |  |
| விவேக்கு | பசீர் |  |
| இராசேசு | முத்துசாமிப்பிள்ளை |  |
| தலைவாசல் விசய் |  |  |
| பாலா சிங்கு | இராம்சி |  |
| கௌதம் | தேவிடு சான் |  |
| கிட்டிணா குலசேகரன் | வெங்கட்டு இராமன் |  |
| சோவியா ஏக்கு | சிறப்புத் தோற்றம் | } |

## பாடல்கள்

| **இலக்கம்** | **பாடல்** | **பாடகர்கள்** | **நேரம் (நிமிடங்கள்:நொடிகள்)** | **பாடல் வரிகள்** |  |
| --- | --- | --- | --- | --- | --- |
| 1 | *பூக்கும் மலரை* | அரிகரன் | 05:23 | பழனி பாரதி |  |
| 2 | *உதயா உதயா* | அரிகரன், சாதனா சர்கம் | 06:09 | அறிவுமதி |  |
| 3 | *திருவல்லிக்கேணி ராணி* | சுக்வீந்தர் சிங்கு, கார்த்திக்கு | 05:16 | கங்கை அமரன் |  |
| 4 | *என்ன என்ன* | சங்கர் மகாதேவன், கோப்பிக்கா பூர்ணிமா | 05:15 | இளையக்கம்பன் |  |
| 5 | *அஞ்சனம்* | எசு. பி. பாலசுப்பிரமணியம், எசு. சானகி | 05:57 | பழனி பாரதி | } |
# முதிர்நிலை (பூச்சி)

செயல்முறை மூலம், சிறகுள்ள இறுதி முதிர்நிலைக்கு வரும் Cicada உயிரி]]  
உயிரியலில் **முதிர்நிலை** (Imago) எனப்படுவது, பூச்சிகளில் காணப்படும் உருமாற்ற செயல்முறையில் உருவாகும் வெவ்வேறு விருத்தி நிலைகளில், இறுதியான விருத்தி நிலையாகும். முழுமையான உருமாற்றத்துக்கு உட்படும் உயிரிகளில் கூட்டுப்புழுவிலிருந்து வெளியேறும் இறுதி விருத்தி நிலையாகவும், முழுமையற்ற உருமாற்றத்துக்கு உட்படும் உயிரிகளில் கடைசியான தோலுரித்தல் (Ecdysis/Moulting) நிகழும்போது அணங்குப்பூச்சி நிலையிலிருந்து வெளிவரும் இறுதி விருத்தி நிலையாகவும் அமையும்.  

இந்த முதிர்நிலையே இனப்பெருக்க உறுப்புக்களைக் கொண்ட பருவமானதாக இருப்பதனாலும், சிறகுள்ள பூச்சிகளில் சிறகுகள் முழுமையாக விருத்தியடைந்த நிலையில் காணப்படுவதனாலும், இந்த நிலையே குறிப்பிட்ட உயிரியின் முழுமையாக முதிர்ந்த நிலையாகக் கருதப்படும். சில உயிரிகளில் இறுதியான முதிர்நிலைக்கு வருவதற்கு முன்னராக, சிறகுகள் விருத்தியடைந்தும், இனப்பெருக்க உறுப்புக்கள் விருத்தியடையாமலும் இருக்கும் ஒரு துணை முதிர்நிலைப் பருவமும் காணப்படுவதுண்டு.
# திருத்தந்தை ஃபெலிக்ஸ்

கத்தோலிக்க திருச்சபையை இதுவரை 3 திருத்தந்தையர்கள் ஃபெலிக்ஸ் என்ற பெயரில் ஆட்சி செய்துள்ளனர்:  

- முதலாம் ஃபெலிக்ஸ் (269–274)
  - எதிர்-திருத்தந்தை இரண்டாம் ஃபெலிக்ஸ் (355–365)
- மூன்றாம் ஃபெலிக்ஸ் (483–492)
- நான்காம் ஃபெலிக்ஸ் (526–530)
  - எதிர்-திருத்தந்தை ஐந்தாம் ஃபெலிக்ஸ் (1439–1449)
# ஜெர்ரி யாங்



**ஜெர்ரி யாங்** என்பவர் புகழ்பெற்ற யாகூ நிறுவனத்தின் உரிமையாளரும், பிரதான நிறைவேற்று அதிகாரியுமாவார்.  

## இளமைக் காலம்
1968 நவம்பர் 6ம் திகதி தய்வானில் தாய்பே நகரில் பிறந்தார். ஜெர்ரி யேங் 2 வயதிலேயே தனது தந்தையை இழந்தார். அவரது 10வது வயதில் தாய் மற்றும் இளைய சகோதரனுடனும் கலிபோர்னியாவுக்குக் குடிபெயர்ந்தார்.
# நெல்லை கண்ணன்


**நெல்லை கண்ணன்** (27 சனவரி 1945 – 18 ஆகத்து 2022) என்பவர் பேச்சாளரும், பட்டிமன்ற நடுவரும் ஆவார்.  

## வாழ்க்கைக் குறிப்பு
நெல்லை கண்ணன் திருநெல்வேலியில் ந.சு.சுப்பையா பிள்ளை–முத்துலக்குமி இணையருக்கு நான்காவது மகனாக 1945ஆம் ஆண்டு பிறந்தார். இவருக்கு உடன்பிறந்தோர் எட்டு பேராவர். நெல்லை கண்ணன் நெ.மாலதி என்பவரை மணந்தார். இவர்களுக்கு இரு மகன்கள். மூத்தவரான சுகா என்னும் சுரேஷ் கண்ணன் திரைப்பட இணை இயக்குநராகவும் எழுத்தாளரும் ஆவார். இளையவரான ஆறுமுகம் புதியதலைமுறை செய்தித் தொலைக்காட்சியில் நிகழ்ச்சியாளர்.  

## கல்வி
நெல்லை கண்ணன் பல்கலைக்கழக புதுமுக வகுப்பு (Pre University Course) வரை பயின்றவர். அதில் தேர்ச்சி பெறவில்லை. பின்னர் தம் தந்தையிடம் தமிழ் பயின்றார்.  

## அரசியல்
இவர் இந்திய தேசிய காங்கிரசு கட்சியில் இணைந்து பணியாற்றினார்.
# சதுர கிலோமீட்டர் அணி


**சதுர கிலோமீட்டர் அணி** (*Square Kilometre Array* - **SKA**) என்பது மொத்தம் அண்ணளவாக ஒரு சதுர கிலோமீட்டர் பரப்பளவு சேகரிக்கும் ஆற்றல் கொண்டதாக உருவாக்கப்படவிருக்கும் ஒரு வானொலித் தொலைநோக்கி ஆகும். இத்தொலைநோக்கி பரந்த வீச்சு அதிர்வெண்களில் தொழிற்படக்கூடியதாகவும், வேறு வானொலித் தொலைநோக்கிகளை விடவும் 50 மடங்கு அதிக உணர்திறன் கொண்டதாகவும் இருக்கும். அத்துடன் இது பத்தாயிரத்துக்கும் அதிகமான மடங்கு வேகமாக வானை ஆய்வு செய்யும் திறமையையும் கொண்டிருக்கும்.  

இந்த வானொலித் தொலைநோக்கி தென்னாப்பிரிக்கா, ஆத்திரேலியா, மற்றும் நியூசிலாந்து ஆகிய நாடுகளில் அமைக்கப்படவிருக்கின்றது. எமது விண்மீன் பேரடை, பால் வழி போன்றவை இந்த நாடுகளில் இருந்து தெளிவானவையாகக் காணப்படுவதனாலும், வானொலிக் குறுக்கீடுகள் இந்நாடுகளில் குறைவாகக் காணப்படுவதாலும் இதனை அமைப்பதற்கு ஏற்ற நாடுகளாக இவை தேர்ந்தெடுக்கப்பட்டன.  

1.5 பில்லியன் யூரோக்கள் செலவில் அமைக்கப்படவிருக்கும் இந்தத் தொலைநோக்கியின் நிர்மாணப் பணிகள் 2015/16 ஆம் ஆண்டுகளில் ஆரம்பமாகி, முதலாவது அவதானிப்பு 2019 ஆம் ஆண்டளவில் இடமெறும். இதன் முழு அளவிலான பணிகள் 2024 ஆம் ஆண்டில் ஆரம்பமாகும்.  

இத்திட்டத்தின் தலைமையகம் ஐக்கிய இராச்சியத்தின் மான்செஸ்டர் நகரில் அமைந்திருக்கும்.  

## அமைப்பு
அண்டத்தின் தோற்றம் மற்றும் அதன் படிமுறை வளர்ச்சி பற்றிய அடிப்படைக் கெள்விகளுக்கு விடையறியும் பொருட்டு எஸ்கேஏ (SKA) என்ற இத்திட்டம் 20 நாடுகளினால் முன்னெடுக்கப்பட்டது  

}}
# பிரிசிட்டேன்



<big>**பிரிசிட்டேன்**</big> (<small>ஆங்கிலம்:</small> **Pristane**; <small>இடாய்ச்சு:</small> Pristan) என்பது இயற்கையில் கிட்டும் நிறைவொட்டு (சாச்சுரேட்டடு) தெர்ப்பினாய்டு ஆல்க்கேன். இது சுறாமீன் கல்லீரல் எண்ணெயில் இருந்து எடுக்கப்பட்டது. இலத்தீன் மொழியில் "pristis" என்றால் சுறா (சுறாமீன்) என்ற பொருளாகையால். அதன் அடிப்படையில் இவ் வேதிப்பொருளுக்கு ஆங்கிலத்தில் Pristane என்றும் பிற ஐரோப்பிய மொழிகளில் தொடர்பான வகையிலும் அமைந்த பெயர்.ஈந்த வேதிப்பொருள் சில உணவுப்பொருள்களிலும், கனிம எண்ணெய்களிலும் காணப்படுகின்றது. இப்பொருள் நிறமற்ற (ஒளியூடுருவுத் தன்மை கொண்ட), நீருடன் கரைந்து கலக்காத எண்ணெய் வகையானது, ஆனால் டை_எத்தில் ஈத்தர், பென்சீன், குளோரோபார்ம், கரிமடெட்ராகுளோரைடு முதலியவற்றில் கரையும் பொருள்.  

பிரிசிட்டேன், எலி போன்ற கொறிணிகளில் தற்காப்பை எதிர்க்கும் நோயை ஊட்டும். மருத்துவ ஆய்வில் நோயூட்டிகளைப் பற்றியும், மூட்டுவலி (rheumatoid arthritis) இலூப்பசு ([lupus]) என்னும் தற்காப்பு எதிர்ப்பு நோய் பற்றியும் செய்யும் ஆய்வில் பயன்படுத்தப்படுகின்றது.. The fact that it is used in many products, raises the possibility that it may be a possible environmental exposure that triggers diseases such as lupus and rheumatoid arthritis.  

மருத்துவ ஆய்வு தவிர இது உராய்வைக் குறைக்கப் பயன்படும் உயவெண்ணெயாகவும், மின்மாற்றிகளில் மின்கடத்தா எண்ணெயாகவும், அரிப்பைத் தடுக்கும் பொருளாகவும், உயிரியப்பொருள் அடையாளக்குறியாகவும், நோய்த்தடுப்பு இயக்கத்தைத் தூண்டும் (immunologic adjuvant) ஒரு பொருளாகவும் பயன்படுகின்றது.  

உயிரியத்தொழில்நுட்பப்படி இதனை உருவாக்க பசியச்சாராயப் பொருளாகிய ஃபைட்டால் (phytol) என்பதில் இருந்து பெறுகின்றார்கள். இதனை பெட்ரோலிய (கன்னெய்) உயிரிய அடையாளக்குறியாகவும் (biomarker) பயன்படுத்துகின்றார்கள்
# பியெரி பெர்தியர்


**பியெரி பெர்தியர்** ( Pierre Berthier: ஜூலை 3, 1782- ஆகஸ்ட் 24, 1861) பிரான்சு நாட்டுப் புவியியலாளர் மற்றும் சுரங்கப்பொறியாளர். பிரான்சின் தெற்குப் பகுதியில் உள்ள லெஸ்-பாக்ஸ்-டி-புரொவென்சி எனும் கிராமத்தில் பணியாற்றிக்கொண்டிருந்த போது அங்கு கிடைக்கப்பெற்ற ஒரு கனிமத்தைக் கண்டறிந்து, அதற்கு அவ்வூரின் பெயரான பாக்சைட் (Bauxite) பெயரிட்டார். இதிலுள்ள உலோகம் அலுமினியம் எனக் கண்டறிந்து அதனைப் பிரித்தெடுத்தார். மேலும் இவர் பெர்தியரைட் என இவர் பெயரால் அழைக்கப்படும் கனிமத்தையும் கண்டறிந்தார். பெர்தியர் பிரான்சு அறிவியல் கழகத்தின் உறுப்பினராகத் தேர்ந்தெடுக்கப்பட்டார். பிரான்சு நாட்டின் உயரிய விருதான செவாலியர் விருது பெர்தியருக்கு வழங்கப்பட்டது  
## மேற்கோள்
# வெஸ்ட் சைடு ஸ்டோரி (திரைப்படம்)


***வெஸ்ட் சைடு ஸ்டோரி*** (*West Side Story*) 1961 இல் வெளியான அமெரிக்க இசைத் திரைப்படமாகும். ராபர்ட் வைஸ் ஆல் தயாரித்து இயக்கப்பட்டது. நடாலி வூட், ரிச்சர்ட் பெய்மர், ரஸ் தாம்ப்லின், ரீடா மோரீனோ, ஜார்ஜ் சகிரிஸ் ஆகியோர் நடித்துள்ளனர். இத்திரைப்படம் பதினொன்று அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து பத்து அகாதமி விருதுகளை வென்றது.  

## விருதுகள்
### அகாதமி விருதுகள்
#### வென்றவை
- சிறந்த திரைப்படத்திற்கான அகாதமி விருது
- சிறந்த துணை நடிகருக்கான அகாதமி விருது
- சிறந்த துணை நடிகைக்கான அகாதமி விருது
- சிறந்த கலை இயக்கத்திற்கான அகாதமி விருது
- சிறந்த ஒளிப்பதிவிர்கான அகாதமி விருது
- சிறந்த உடை அலங்காரத்திர்கான அகாதமி விருது
- சிறந்த இயக்குனருக்கான அகாதமி விருது
- சிறந்த திரை இயக்கத்திற்கான அகாதமி விருது
- சிறந்த அசல் இசைக்கான அகாதமி விருது
- சிறந்த இசைக்கான அகாதமி விருது

#### பரிந்துரைக்கப்பட்டவை
- சிறந்த தழுவிய திரைக்கதைக்கான அகாதமி விருது
# லூயிசு பெர்னார்டு கைடன் டீ மோர்வௌ



**லூயிசு பெர்னார்டு கைடன் டீ மோர்வௌ** (Louis-Bernard Guyton de Morveau 1737–1816). பிரான்சு நாட்டு வேதியலாளர்; அரசியலாளர்; வேதியல் தனிம, சேர்மங்களுக்குப் பெயரிடுதல் (Chemical nomenclature)பணியினை முறையாக்கியவர்; அலுமினியம் ஆக்சைடு சேர்மத்திற்கு அலுமினா என 1760-ல் பெயரிட்டவர்.  
ஆர். வேங்கடராமன், முழுமை அறிவியல் உலகம்', பக். 3607
# கார்ல் பேயர்

**கார்ல் பேயர்** (Carl Josef Bayer, 1847 –1904): ஆஸ்திரிய வேதியலாளர். அலுமினியத்தைப் பிரித்தெடுக்கும் முறையான பேயர் முறையைக் கண்டறிந்தவர்.  
பேயர் 1887-ல் உருசியாவில் உள்ல செயின்ட் பீட்டர்ஸ்பர்கில் பணியாற்றிக்கொண்டிருந்த பொழுது, காரக் கரைசலின் வழியே வீழ்படிவாக்கப்பட்ட அலுமினியம் ஹைடிராக்சைடு, நன்கு படிக நிலையில் கிடைக்கப் பெறுவதால், அதனை எளிதில் வடிகட்டி, கழுவித் தூய்மைப்படுத்தலாம் என்பதைக் கண்டறிந்தார். அமில முன்னிலையில் வீழ்படிவாக்கப்பட்ட அலுமினியம் ஹைட்ராக்சைடு கூழ் போன்று கிடைக்கப்பெறுவதால் தூய்மையாக்குவது கடினமாக இருந்தது. இதனை பேயர் முறை மூலம் எளிதில் பிரிக்கலாம். 1855- களில் பிரான்சில் மிக கிடைத்தற்கரிய உலோகமாக அலுமினியம் காட்சிக்கு வைக்கப்பட்டிருந்தது. இதற்கு முன் கண்டுபிடிக்கப்பட்ட ஹால்-ஹெரௌல்டு முறையை விட பேயர் முறையில் அலுமினியம் பிரித்தெடுக்கப்படுவது எளிமையாக இருந்ததால் அதனுடைய விலை 1854-ல் இருந்ததை விட 1890-களில் 80 விழுக்காடு வீழ்ச்சியடைந்தது.
# பேயர் முறை


**பேயர் முறை** (Bayer process) என்பது அலுமினியத்தின் தாதுவான பாக்சைட் தாதுவைத் தூய்மைப்படுத்தி அதிலிருந்து *அலுமினா* (Al<sub>2</sub>O<sub>3</sub>)எனப்படும் அலுமினியம் ஆக்சைடைப் பெறும் முறை ஆகும். கார்ல் பேயர் என்ற ஆஸ்திரிய வேதியலாளர் அலுமினியத்தைப் பிரித்தெடுக்கும் முறையான பேயர் முறையைக் கண்டறிந்தார்.]பாக்சைட் தாதுவில் 30 முதல் 54 விழுகாடு வரை அலுமினா உள்ளது. மீதமுள்ளவை இரும்பு ஆக்சைடு, சிலிகா மற்றும் டைடேனியம் ஆக்சைடு ஆகியவையாகும்.  

## செயல்முறை
பேயர் முறையில் பாக்சைட் நன்கு பொடியாக்கப்பட்டு சோடியம் ஹைட்ராக்சைடு கரைசலுடன் 175°செ. வெப்ப நிலையில் நன்கு கலக்கப்படுகிறது. இதனால் அலுமினா, அலுமினியம் ஹைட்ராக்சைடாக மாறுகிறது. இது NaOH கரைசலில் கரைகிறது.  

:1.NaAl(OH)<sub>4</sub> → Al(OH)<sub>3</sub> + NaOH  

பாக்சைட்டில் உள்ள மற்ற ஆக்சைடுகள் கரைவதில்லை. இவற்றை வடிகட்டிப் பிரித்துவிடலாம். கரைசலைக் குளிர்விக்கும் பொழுது அலுமினியம் ஹைடிராக்சைடு வீழ்படிவாகிறாது. இதனை 980°செ. க்குச் சூடேற்றினால் தூய அலுமினா கிடைக்கப்பெறுகிறது. ஹால்-ஹெரௌல்டு முறையில் அலுமினா அலுமினியமாக மாற்றப்படுகிறது.  
: 2.Al<sub>2</sub>O<sub>3</sub> + 2OH<small>-</small> +3H<sub>2</sub>O <big>→</big>2[Al(OH)4]<small>-</small>  

ஆர். வேங்கடராமன், முழுமை அறிவியல் உலகம்', பக். 3611
# வார்ப்புரு:Infobox machine/doc



## பயன்பாடு
### வெற்று வார்ப்புரு
<pre>  

</pre>  

### கொடுபொருட்கள்

Do not use all these parameters for any one machine. The list is long to cover a wide range of machine. Only use those parameters that convey essential or notable information about the subject. Any parameters blank or omitted will not be displayed. If a data field has more than one parameter name which can be used, the preferred name is listed first in **bold** print.  

| **name** | Common name of machine (defaults to article name if blank). |  |
| --- | --- | --- |
| **image** | Image name: abc.jpg, xpz.png, 123.gif, etc. |  |
| **caption** |  |  |
| **classification** | Simple machines, Clock, Compressors and Pumps, Heat engines, External combustion engines, Internal combustion engines, Linkages, Turbine, Aerofoil, Electronics, Vehicles |  |
| **industry** | Automotive, Banking, Biotechnology, Chemicals, Construction, Energy , Engineering, Entertainment, Financial Services, Food & Beverages, Health Care, InfoTech, Retailing, Telecommunications, Textiles, Transportation, Travel |  |
| **application** | Conveyance |  |
| **dimensions** |  |  |
| **weight** |  |  |
| **fuel_source** | Wood, Coal, Gasoline, Diesel, Electric, Atomic |  |
| **powered** | Yes, No |  |
| **self-propelled** | Yes, No |  |
| **wheels** | Number of wheels |  |
| **tracks** | Number of tracks |  |
| **legs** | Number of legs |  |
| **aerofoils** | Number of aerofoils |  |
| **axles** | Number of axles |  |
| **components** | Axle, Bearings, Belts, Bucket, Fastener, Gear, Key, Link chains, Rack and pinion, Roller chains, Rope, Seals, Spring, Wheel |  |
| **invented** | Date of invention |  |
| **inventor** | Name of inventors |  |
| **examples** | An example to illustrate | } |

## Example

<pre>  

</pre>  

<includeonly>  

</includeonly>
# சுப்ரமணிய பிள்ளை



கட்டபொம்மனின் மந்திரியாக இருந்தவர் **சுப்ரமணிய பிள்ளை**. விடுதலைக்காக கட்டபொம்மன் போராடிய போது ஆங்கிலேயருக்கு சிம்ம சொப்பனமாக இருந்தவர். இவருடைய வீரத்தினைக் கண்டு அஞ்சிய ஆங்கிலேயர்கள், இவரை வஞ்சமாக பிடித்தனர். தூக்குத் தண்டனை நிறைவேற்றிய பின்னும், கோபம் தாளாமல் தலையை துண்டித்தாக வரலாறு சொல்கிறது.
# ஆத்திசூடி பழையவுரைகள்


பன்னிரண்டாம் நூற்றாண்டில் வாழ்ந்த ஔவையார் பாடிய நீதிநூல்களில் மிகச் சிறிய அளவினைக் கொண்டதாக அமைந்துள்ள ஆத்திசூடி அறிஞர் உள்ளங்களைப் பெரிதும் கவர்ந்தது. இன்று வரையில் பல உரைகள் எழுதப்பட்டுவருகின்றன. அதற்குப் பழங்காலத்திலேயே எழுதப்பட்ட இரண்டு உரைநூல்கள் உள்ளன.  
- இராமானுச கவிராயர் உரை
  - 19-ஆம் நூற்றாண்டில் தோன்றியது. ஒவ்வொரு வரிக்கும் ஒவ்வொரு திருக்குறள் மேற்கோள் காட்டப்பட்டுள்ளது. திருக்குறளை மேற்கோள் காட்டுவதற்காக வரிகூட மாற்றப்பட்டுள்ளது.
  - வு, வூ, வொ, வோ எழுத்துக்கள் தமிழில் மொழிமுதல் எழுத்தாக வருவதில்லை. இதனைக் கருத்தில் கொண்டு
: அம்ம வுத்தமனாய் இரு  
: அம்ம வூருடன் கூடிவாழ்  
: அம்ம வொன்னாரைத் தேறேல்  
: அம்ம வோரம் சொல்லேல்  
:: எனக் கூட்டி எழுதிக் காட்டியுள்ளார்.  
- இராமானுச கவிராயர் உரைக்கு முந்தைய உரை
  - திருக்குறள் மட்டுமன்றி, நாலடியார், புறநானூறு, கம்பராமாயடம், பகவத்கீதை, மாறனலங்காரம் ஆகிய நூல்களிலிருந்தும் தொடர்புடைய மேற்கோள்கள் காட்டப்பட்டுள்ளன.

## கருவிநூல்
- மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, பாகம் 1, 2005
# ஆதிநாதர் பிள்ளைத்தமிழ்

**ஆதிநாதர் பிள்ளைத்தமிழ்** என்னும் நூல் மயிலாப்பூர்ப் பகுதியைக் கடல்கொண்ட கி. பி. 1600-ஆம் ஆண்டுக்கு முன் எழுதப்பட்ட நூல். ஆசிரியர் பெயர் தெரியவில்லை.  

தமிழ்ச்சமணர் தமிழர்க்கு அறமும், தமிழுக்கு இலக்கணமும் தருவதில் கவனம் செலுத்திவந்தனர். சீவக சிந்தாமணி, சூளாமணி, நீலகேசி போன்ற காப்பியங்களையும் பாடினர். அவர்கள் சிற்றிலக்கியங்களில் அதிக நாட்டம் காட்டவில்லை. என்றாலும், திருநூற்றந்தாதி, திருக்கலம்பகம் போன்ற நூல்களும் பாடியுள்ளனர். அந்த வகையில் பாடப்பட்ட சிற்றிலக்கியமே இந்தப் பிள்ளைத்தமிழ்.  

ஆதிநாதர் விருஷபதேவர் என்பவர் விதனாபுரி என்னும் அயோத்தியில் இருந்துகொண்டு ஆண்ட மன்னர். சமணர். இந்தப் பிள்ளைத்தமிழ் இவர்மீது பாடப்பட்டது.  
;குறிப்புகள்  
- நூல் பிள்ளைத்தமிழ் இலக்கண மரபுப்படி 10 பருவம், 100 பாடல் என்று அமைந்துள்ளது.
- சந்தப்பாடல்கள் பருவந்தோறும் மாறி வருகின்றன.
- ஆதிநாதரைப் பிரமன், விஷ்ணு, சிவன் என்றே நூல் குறிப்பிடுகிறது.
- ஆர்ப்பாகை, தஞ்சை, வாழைப்பந்தல், திருமலை, திருமயிலை, பறம்பாபுரி, திருக்கோயில் (தில்லை) ஆகிய ஊர்களைச் சமணத் திருப்பதிகளாகக் குறிப்பிடுகிறது.
- சிறுதேர்ப் பருவத்தில் தேரின் உறுப்புகள் தருமச் சக்கரங்களோடு ஒப்பிடப்பட்டுள்ளன.
;எடுத்துக்காட்டுப் பாடல் பகுதி  
பற்றா பியலும் கேவலத்தின்  
::பணிந்தீ சாளன் எனப்போற்றி  
:பரிநிரு வான பதவிதனில்  
::பாரோர் புகழ்தற் புருடனென  
உற்றுப் பஞ்ச கலியாணம்  
::உடைய பெருமாள் வருகவே  
:உலகப் பெருமாள் மறைப்பெருமாள்  
::உகாதிப் பெருமாள் வருகவே.  
## கருவிநூல்
- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
## அடிக்குறிப்பு
# எல். விஜயலட்சுமி


**எல். விஜயலட்சுமி** தென்னிந்தியத் திரைப்பட நடிகையும், பரதநாட்டியக் கலைஞரும் ஆவார். 1960களில் தமிழ், தெலுங்கு, மலையாளம், இந்தி என நூற்றுக்கும் அதிகமான திரைப்படங்களில் நடித்தவர். தற்போது புலம் பெயர்ந்து அமெரிக்காவில் வாழ்ந்து வருகிறார்.  

## திரைப்படத் துறையில்
புனேயில் பிறந்த விஜயலட்சுமி பரத நாட்டியத்தில் இவரது ஆர்வம் காரணமாக சிறுவயதிலேயே குடும்பத்துடன் சென்னைக்கு குடிபெயர்ந்தார். பரத நாட்டியக் கலைஞர் குமாரி கமலாவிடம் முறையாக நாட்டியம் கற்று அரங்கேற்றமும் செய்தார். இவரது நாட்டியத் திறமை இவரை திரைப்பட உலகிற்கு இழுத்தது. முதன் முதலில் இவர் தெலுங்குத் திரைப்படம் ஒன்றில் நடித்தார். 'பவானி' இவர் நடித்த முதல் தமிழ்த் திரைப்படமாகும். ஆளுக்கொரு வீடு திரைப்படத்தில் முதன் முதலாகக் கதாநாயகியாக நடித்தார். தொடர்ந்து மாடர்ன் தியேட்டர்ஸ் நிறுவனத்தின் எதிரிகள் ஜாக்கிரதை, இரு வல்லவர்கள், ஸ்ரீதரின் சுமைதாங்கி போன்ற பல திரைப்படங்களில் நடித்தார். எம்.ஜி.ஆர், சிவாஜி கணேசன், ஜெய்சங்கர், முத்துராமன் போன்ற பல முன்னணி நடிகர்களுடன் நடித்திருக்கிறார்.  

ஜெயகாந்தனின் பாதை தெரியுது பார் தமிழ்த் திரைப்படம் நிமாய் கோஷ் என்பவரால் இந்தியில் தயாரிக்கப்பட்ட போது அதில் மீனாகுமாரியுடன் இணைந்து நடித்தார். சப்னம் படத்தில் மெகுமூதுடன் இணைந்து நடித்தார். பிரேம் நசீருடன் இணைந்து லைலா மஜ்னு உட்பட மூன்று திரைப்படங்களில் நடித்தார். தெலுங்கில் ”சிப்பாய் கூத்தரு”, ”ராமுடு பீமுடு”, மலையாளத்தில் ஞானசுந்தரி, லைலா மஜ்னு போன்ற திரைப்படங்களில் நடித்தார். கடைசியாக இவர் ஊட்டி வரை உறவு திரைப்படத்தில் நடித்தார்.  

## திருமணம்
இதன் பின்னர் சுராஜ் குமார் டி தத்தா என்னும் வேளாண்மை அறிவியலாளரைத் திருமணம் புரிந்து திரையுலகை விட்டு விலகினார். 1969 ஆம் ஆண்டில் மணிலாவிற்கு புலம் பெயர்ந்தார். அங்கு உயர் கல்வியைத் தொடர்ந்தார். தற்போது கணவர், மகன் ஆகியோருடன் குடும்பத்துடன் ஐக்கிய அமெரிக்காவில் வசிக்கிறார். வர்ஜீனியா பலதொழில்நுட்பப் பல்கலைக்கழகத்தில் கணக்காளராகப் பணியாற்றுகிறார்.  

## நடித்த திரைப்படங்கள்
- பவானி
- களத்தூர் கண்ணம்மா
- பெற்ற மனம்
- பொம்மை (திரைப்படம்)
- பொன்னித் திருநாள்
- பாதை தெரியுது பார்
- பக்த சபரி
- கவலை இல்லாத மனிதன்
- ஆளுக்கொரு வீடு
- பாஞ்சாலி
- எதிரிகள் ஜாக்கிரதை
- இரு வல்லவர்கள்
- சுமைதாங்கி
- வல்லவன் ஒருவன்
- காக்கும் கரங்கள்
- ஆயிரத்தில் ஒருவன்
- குடியிருந்த கோயில்
- ஊட்டி வரை உறவு
- எங்க வீட்டுப் பிள்ளை
# விஜயலட்சுமி

**விஜயலட்சுமி** என்ற தலைப்பில் உள்ள கட்டுரைகள்:  

- விஜயலட்சுமி பண்டிட்
- எல். விஜயலட்சுமி, நடிகை
- விஜயலட்சுமி (நடிகை)
- எஸ். என். விஜயலட்சுமி, நடிகை
- லால்குடி விஜயலக்ஷ்மி, கருநாடக இசைப் பாடகி
- விஜயலட்சுமி (திரைப்படம்)

---
# டைட்டன் (தொன்மவியல்)

**டைட்டன்கள்** (*Titans*) கிரேக்கத் தொன்மவியலில் கூறப்படும் இரண்டாம் தலைமுறை கடவுள்கள் ஆவர். ஒத்ரைசு மலையை உறைவிடமாகக் கொண்ட இவர்கள் புவி கடவுள் கையாவிற்கும் வானக் கடவுள் யுரேனசிற்கும் பிறந்த குழந்தைகளாவர். ஆறு ஆண்களும் ஆறு பெண்களுமாக மொத்தம் பன்னிரு டைட்டன்கள் உள்ளனர். இவர்கள் ஒலிம்பிய கடவுள்களுக்கு முன் இருந்த கடவுள்கள் ஆவர். டைட்டானோமாச்சி போரில் ஒலிம்பியர்கள் அவர்களை வீழ்த்தி பாதாள உலகில்(டார்டரசு) அடைத்து வைத்தனர்.  

முதல் பன்னிரு டைட்டன்களில் நெமோசைன், டெத்தீசு, தேயா, போபே, ரியா மற்றும் தீமிசு ஆகியோர் பெண் டைட்டன்களும் ஓசனசு, ஐபரியோன், கோயசு, குரோனசு, கிரியசு மற்றும் இயபெடசு ஆகியோர் ஆண் டைட்டன்களும் ஆவர்.  

இரண்டாவது டைட்டன்கள் குழுவில் ஐபரியோன் மற்றும் தேயாவின் குழந்தைகளான ஈலியோசு, செலேன் மற்றும் இயோசு ஆகியோரும் கோயசு மற்றும் போபேயின் குழந்தைகள் லெலன்டோசு, லெடோ மற்றும் ஆசுடெரியா ஆகியோரும் இயப்டெசு மற்றும் கிலைமீனின் குழந்தைகளான ப்ரோமிதீயுசு, எபிமிதீயுசு மற்றும் மெனோயெடியசு ஆகியோரும் ஒசனசு மற்றும் டெத்தீசின் பிள்ளையான மெட்டீசும் கிரியசு மற்றும் போபே ஆகியோரின் பிள்ளைகளான அசுடரியசு, பல்லாசு மற்றும் பெர்சிசு ஆகியோரும் அடங்குவர்.  

தன் தந்தையை வீழ்த்தி குரோனசு அதிகாரத்தை அடைந்தது போல அவரது மகன் சியுசும் தனது ஐந்து சகோதரர்களுடன் சேர்ந்து குரோனசு மற்றும் பிற டைட்டன்களை வீழ்த்தி அதிகாரத்தை அடைந்தார்.  

## வம்சாவளி
# ஆயிரப் பிரபந்தம்

**ஆயிரப் பிரபந்தம்** என்னும் நூல் கமலை ஞானப்பிரகாசர் என்பவர் இயற்றிய நூல்களில் ஒன்று இவரது பரம்பரையில் வந்தவர்கள் கூறுகின்றனர்.  

இந்த நூலின் பாடல்களாகச் சில பாடல்களையும் கூறுகின்றனர்.  

உண்மையில் அவர்கள் கூறும் பாடல்கள் இந்த ஞானப்பிரகாசரின் வேறு நூல்களில் உள்ளன.  

எனவே இந்த நூலைத் தனிநூல் எனக் கொள்வதற்கில்லை.  
; தனிநூல் எனல்  
<poem>  
பகர்ந்த கமலை த்யாகேசர் பஞ்சாக் கரத்தின் பயனறிந்த  
திகழ்ந்த குரு ஆயிரப் பிரபந்தம் செய்த குரவன் திருவாரூர்  
உகந்த ஞானப் பிரகாசன் உண்மைக் குருவின் உயர்குலத்தோன்  
மகிழ்ந்த வாழ்வு பன்னாளும் வளஞ்சேர் சோழ மண்டலமே  
</poem>  

## கருவிநூல்
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 2, 2005
## அடிக்குறிப்பு
# சார்லஸ் மார்ட்டின் ஹால்


**சார்லஸ் மார்ட்டின் ஹால்** (*Charles Martin Hall*, டிசம்பர் 6, 1863 – டிசம்பர் 27, 1914) அமெரிக்கக் கண்டுபிடிப்பாளர், பொறியாளர் மற்றும் இசை ஆர்வலர். மக்கள் ஆதியில் இருந்தே பயன்படுத்தி வரும் இரும்புக்கு மாற்றாக தற்போது பரவலாகப் பயன்பட்டுவரும் அலுமினியத்தைப் பிரித்தெடுப்பது பற்றிய மார்ட்டின் ஹாலின் கண்டுபிடிப்பு உலோகங்களின் வரலாற்றை மாற்றியமைத்தது.  

## இளமை
அமெரிக்காவின் ஒகையோ மாநிலத்தில் தாம்ப்சன் எனும் ஊரில் சார்லஸ் மார்ட்டின் பிறந்தார். இவருடைய தந்தை ஹிமேன் பேசட் ஹால். தாயார் சோப்ரொனியா ஹெச். புரூக் ஹால் ஆவர். 1873-ல் இவருடைய குடும்பம் ஓபெர்லின் பகுதிக்குக் குடியேறியது. அங்கு மார்ட்டின் ஹால் தனது உயர் கல்வியைத் தொடங்கினார். இசையில் ஆர்வமிருந்ததால், இசையை ஒரு துணைப்பாடமாக எடுத்துப் படித்தார். 1880-ல் ஓபெர்லின் கல்லூரியில் சேர்ந்து 1885-ல் கலைப்பாடத்தில் இளங்கலை பட்டம் பெற்றார். கலைப்பாடத்தில் பட்டம் பெற்ற போதும் அறிவியல் சோதனைகளிலும் ஆய்வுகளிலும் ஆர்வம் மிக்கவராகத் திகழ்ந்தார். ஒரு முறை தனது பேராசிரியர் பிராங்க் பன்னிங் ஜூவெட்ட் (Frank Fanning Jewett) ஒரு சிறிய அலுமினியத் துண்டினைக்காட்டி இதனை யார் எளிதான முறையில் தயாரிக்கிறார்களோ, அவர்கள் மிகப் பெரும் செல்வந்தராவார்கள் என விளக்கினார். இதனால் உந்தப்பட்ட மார்ட்டின் அதனை ஆராயும் சோதனையில் ஈடுபட்டார்.  

## ஆய்வுகள்
தனது ஆய்வுக்கு ஓபெர்லின் கல்லூரியின் ஆய்வகத்தை மார்ட்டின் பயன்படுத்தி வந்தார். பின்னர் அவரது வீட்டின் பின்புறம் மரத்தால் அமைக்கப்பட்டிருந்த ஒரு அறையே அவருடைய ஆய்வகம். அவருடைய சகோதரி மற்றும் பேராசிரியர் ஜூவெல்ட் ஆகியோரின் ஆதரவும் ஒத்துழைப்பும் கிடைத்ததால் தனது அறிவியல் சோதனைகளைத் தொடர்ந்து செய்து வந்தார். எட்டு ஆண்டுகள் ஓயாது செய்த ஆய்வின் பயனாக 1886-ஆம் ஆண்டு பிப்ரவரி 23 ஆம் நாள் அலுமினியத்தைப் பிரித்தெடுத்தார். அலுமினாவை, கிரியோலைட்டில் கரைத்து அதன் வழியே மின்சாரத்தைச் செலுத்தி அலுமினிய உலோகத்தைப் பிரித்தெடுத்தார். தன்னுடைய இந்த கண்டுபிடிப்பிற்கான காப்புரிமைக்காக 1886-ல் விண்னப்பித்தார். (காப்புரிமை எண் Patent Number(s) 400,665) இதே ஆண்டில் பிரான்சு நாட்டின் பால் ஹெரௌல்ட் என்பவர் இதே முறையில் அலுமினியத்தைப் பிரித்தெடுத்தார்.  

## நிறுவனர்

பிட்ஸ்பெர்க் சென்ற மார்ட்டின் ஹால் அங்கு சில முதலீட்டாளர்களின் துணையால் 1888-ல் 'பிட்ஸ்பர்க் ரிடக்சன் நிறுவனத்தைத் தொடங்கினார். இந்நிறுவனம் வணிகமுறையில் அலுமினியத் தயாரிப்பில் ஈடுபட்டது. மார்ட்டின் ஹாலின் உற்பத்தி நடவடிக்கை காரணமாக அலுமினியம் உற்பத்தி பன்மடங்கு பெருகியது. எளிதாகப் பெறப்பட்டதால் அலுமினிய விலையில் வீழ்ச்சி ஏற்பட்டது. இந்நிறுவனம் 1907 முதல் 'அமெரிக்க அலுமினிய நிறுவனம்' (Aluminum Company of America (Alcoa)என்ற பெயரில் இயங்கி வருகிறது  

## சிறப்பு
மார்ட்டின் தனது 25 ஆண்டுகால கடின உழைப்பால் அலுமினியத் தொழில்துறையில் ஒரு மாபெரும் வளர்ச்சியை ஏற்படுத்தினார். இவருடைய பணிகளைப் பாராட்டி இவருக்கு பெர்கின் பதக்கம் வழங்கப்பட்டது. இவர் பட்டம் பயின்ற ஓபெர்லின் கல்லூரியில் இவருக்கு அலுமினியத்தாலான சிலையை நிறுவி கிரானைட் கல்லில் பதித்து கல்லூரி நிர்வாகம் சிறப்பு செய்துள்ளது.  
## மறைவு
கிடைத்தற்கரிய உலோகமாக இருந்த அலுமினியத்தைத் தனது கண்டுபிடிப்பின் மூலம் விலை மலிவாக மாற்றிய மார்ட்டின் ஹால், 1914-ல் டிசம்பர் 27-ஆம் நாள் டைட்டோனா கடற்கரையில் காலமானார்.  
## உதவி நூல்
ஆர். வேங்கடராமன், 'முழுமை அறிவியல் உலகம்', பக். 3612
# இஸ்ரயேலே, செவிகொடு!


**இஸ்ரயேலே, செவிகொடு!** (எபிரேயம்: שְׁמַע יִשְׂרָאֵל *ஷேமா யிஸ்ராயல்*; ஆங்கிலம்: "Hear, [O] Israel") எனும் தோராவில் காணப்படும் இவ்விரு சொற்களும் யூதர்களின் காலை மற்றும் மாலை மன்றாட்டுகளில் மிக முக்கியமானதாகும். உபாகமம்6:4 இல் இது: "இஸ்ரவேலே, கேள்: நம்முடைய தேவனாகிய கர்த்தர் ஒருவரே கர்த்தர்." என வருகின்றது  

யூத சமயத்தில் இது முக்கியமானதான செபமாகக்கருதப்படுகின்றது. இது ஒரு நாளில் இரு முறை மனப்பாடமாக ஒப்புவிக்க கட்டளையாகக் காணப்படுகிறது. யூதர்கள் இதை தமது மன்றாட்டுகளின் இறுதி வரியாக பயன்படுத்துவதை மரபாகக் கொண்டுள்ளனர். பெற்றோர் தங்கள் பிள்ளைகள் உறங்கச் செல்லும் முன் இதனை சொல்லப் பயிற்றுவிக்கிறார்கள்.  

## உள்ளடக்கம்

இதிலுள்ள முதல் இயல்பான சொற்களாவன: :**שְׁמַע יִשְׂרָאֵל יְהוָה אֱלֹהֵינוּ יְהוָה אֶחָד** – *ஷேமா யிஸ்ராயல் யஃவா எலேகினு யஃவா எஃகாட்*  

யாவே என்பது யூதத்தில் கடவுளைக் குறிக்க பயன்படுத்தும் நேரடி சொல். இதனைப் பொதுவாகப் பயன்படுத்துதல் கூடாது என்பதால், யாவே எனும் சொல்லுக்குப் பதிலாகக் கடவுளைக் குறிக்கப் பயன்படும் இன்னுமொரு சொல்லான *அதோனாய்* பயன்படுத்தி பின்வருமாறு மாற்றப்பட்டுள்ளது.  

:"ஷேமா யிஸ்ராயல் அதோனாய் எலேகினு அதோனாய் எஃகாட்" - இஸ்ரவேலே, கேள்: நம்முடைய தேவனாகிய கடவுள் ஒருவரே கடவுள்.  

பின்வருமாறு இதற்கு நேரடியான பொருள் கொள்ளலாம்:  
:*ஷேமா* — *கேள்*, அல்லது *செவிகொடு*  
:*யிஸ்ராயல்* — இஸ்ரயேலே, இஸ்ரயேல் மக்கள் எனும் பொருள் கொண்டது  
:*அதோனாய்* — ஆண்டவர்  
:*எலேகினு* — நம்முடைய கடவுள்  
:*எஃகாட்* — முதன்மையான எண் *ஒன்று*
# ஞானப்பிரகாசர்

**ஞானப்பிரகாசர்** அல்லது **ஞானப்பிரகாசியார்** எனப் பெயர் கொண்டவர்கள்:  

;சைவர்கள்:  
- கமலை ஞானப்பிரகாசர் (1525-1550)
- திருவொற்றியூர் ஞானப்பிரகாசர் (1550-1575)
- ஞானப்பிரகாச சுவாமிகள், சிதம்பரத்தில் 16-17-ஆம் நூற்றாண்டில் வாழ்ந்த ஈழத்துப் புலவர்.

;கிறித்தவர்கள்:  
- புனித கொன்சாகா ஞானப்பிரகாசியார் (1568-1591)
- சுவாமி ஞானப்பிரகாசர், ஈழத் தமிழறிஞர் (1845-1947)

## வேறு
- ஞானப்பிரகாச மாலை

## அடிக்குறிப்பு

---
# கமலை ஞானப்பிரகாசர்

**கமலை ஞானப்பிரகாசர்** பதினாறாம் நூற்றாண்டில் வாழ்ந்த சைவ ஆசாரியார்.  

கமலை என்பது திருவாரூருக்கு வழங்கப்பட்ட பெயர்களில் ஒன்று. (கமலமுனி சித்தர் முக்தி அடைந்த தலமாகவும் இத்திருத்தலம் விளங்குகிறது.)  
இவர் குருஞான சம்பந்தருக்குக் குரு.  

குருஞான சம்பந்தர் தருமபுர மடத்தைத் தோற்றுவித்தவரும் மயிலாடுதுறையை அடுத்த திருப்பனந்தாள் மடத்தின் தலைவராக விளங்கியவருமாவார்.  

## பிறப்பு
- ஊர் - திருவாரூர் செட்டித்தெரு
- வேறு பெயர்கள் - திருவாரூர் ஞானப்பிரகாசர், செட்டித்தெரு ஞானப்பிரகாசர், தேசிகர், பட்டாரகர், பழுதை கட்டி ஞானப்பிகாச பண்டாரம் என்பன.
- பரம்பரை - சீகாழி சிற்றம்பல நாடிகள் என்பவரின் பரம்பரையில் சில தலைமுறைகளுக்குப் பின்னர் வந்தவர் தருமை சிதம்பரநாத முனிவர். இவர் இயற்றியது 'ஞானப்பிரகாச மான்மியம்' என்னும் நூல். இந்த நூல் அச்சிடப்படவில்லை.
- கமலை ஞானப்பிரகாசரின் குரு - சிவபுரம் தத்துவப் பிரகாச பண்டாரம்
# சாதிநூல்

**சாதிநூல்** என்னும் நூலைக் கமலை ஞானப்பிரகாசர் எழுதினார். இந்நூல் சாதிகள் குறித்துப் பேசுகிறது. இதன் காலம் 16-ஆம் நூற்றாண்டு.  

அது வடமொழியிலுள்ள ஆகம புராண இதிகாசங்களைப் பின்பற்றி எழுதப்பட்டது. இதனை எழுதியதற்கான காரணம் புலப்படவில்லை.  
- உலகநாதர் என்பவரின் தூண்டுதலின் பேரில் இந்த நூல் எழுதப்பட்டதாக ஒரு குறிப்பு உள்ளது.
- விருத்தப்பாவால் ஆன நூல்
- இரு பகுதியாக நூல் உள்ளது.
- நான்கு வருணங்களைச் சொன்ன பின்னர் 81 சாதிகள் இதில் சொல்லப்பட்டுள்ளன.
- திருட்டுத்தனமான ஆண்-பெண் உறவு முறையால் சாதிகள் தோன்றின என இந்நூல் குறிப்பிடுகிறது.

## கருவிநூல்
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 2, 2005
## அடிக்குறிப்பு
# மரூக்

**மரூக்** *(Makruh)* என்ற அரபிச் சொல்லுக்கு **விரும்பத்தகாதது** என்று பொருள். இசுலாமியர்கள் மரூக் என்று சொல்லப்பட்டவற்றை இயன்ற வரை தவிர்க்க வேண்டும்.  

மரூக், ஹராம் என்பதிலிருந்து வேறுபட்டது.  
| ஹலால் | அனுமதிக்கப்பட்டது |  |
| --- | --- | --- |
| மரூக் | விரும்பத்தகாதது |  |
| ஹராம் | விலக்கப்பட்டது | } |

உதாரணமாக அதிகம் உறங்குவது மரூக். கிரிக்கெட் விளையாடுவது ஹராம்.
# சிவபூசை அகவல்

**சிவபூசை அகவல்** என்னும் நூல் கமலை ஞானப்பிரகாசர் என்பவரால் 16-ஆம் நூற்றாண்டில் இயற்றப்பட்டது.  

திருவாரூரில் வாழ்ந்த உலகநாதன் என்பவர் கேட்டுக்கொண்டதற்கு இணங்க இது இயற்றப்பட்டது என இந்த நூலின் இறுதியில் கூறப்பட்டுள்ளது.  

- இந்த நூல் 444 அடிகள் கொண்ட ஆசிரியப்பாவால் ஆனது.
- சிவாகமங்களைத் தொகுத்து தமிழர்களுக்காகச் செய்யப்பட்ட நூல்.
- சூரிய பூசை, சிவ பூசை, சண்டேசுர பூசை என்ற வரிசையில் பூசை செய்யும் முறைகளைக் கூறுகிறது.

## கருவிநூல்
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 2, 2005
# புட்ப விதி

**புட்ப விதி** என்னும் நூல் கமலை ஞானப்பிரகாசர் என்பவரால் 16-ஆம் நூற்றாண்டில் இயற்றப்பட்டது.  

திருவாரூரில் வாழ்ந்த உலகநாதன் என்பவர் கேட்டுக்கொண்டதற்கு இணங்க இது இயற்றப்பட்டது.  

- இந்த நூல் புட்ப மாலை எனவும் வழங்கப்படுகிறது.
- பூக்களைக் கோட்டுப்பூ, கொடிப்பூ, நீர்ப்பூ, நிலப்பூ எனப் பாகுபடுத்திக்கொண்டு அவற்றால் பூசை செய்யும் முறையைக் கூறுகிறது.
- வில்வம், துளசி, இளநீர், புல்வகை, முதலானவற்றின் பலன்களும் சொல்லப்படுகின்றன.
- இன்னின்ன பூக்கள் இன்னின்ன தெய்வங்களுக்கு உரியவை, இவையிவை தகாதவை எனக் கூறுகிறது.
  - (பூசனைக்கு இத்தகைய பாகுபாடு தேவையற்றது எனப் பலர் கருதுகின்றனர்.)

## கருவிநூல்
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 2, 2005
# பூமாலை (நூல்)

**பூமாலை** என்னும் நூல் கமலை ஞானப்பிரகாசர் இயற்றியது என அவரது மாணவர் துழாவூர் ஆதீனம் நிரம்ப அழகிய சேசிகர் குறிப்பிடுகிறார்.  
- நூலின் காலம் 16-ஆம் நூற்றாண்டு
- இண்டைமாலை, கொண்டைமாலை முதலான மாலை வகைளும், அவற்றை இறைவனுக்குச் சாத்தவேண்டிய முறைகளும் இதில் உள்ளன என்கிறார் தேசிகர்.
- (அக்கால மாலை வகைகள் என்ற மட்டில் நாம் இவற்றைக் கருதிப் பார்க்கலாம்)

## கருவிநூல்
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 2, 2005
# சிவானந்த போத சாரம்

**சிவானந்த போத சாரம்** என்னும் நூல் கமலை ஞானப்பிரகாசர் இயற்றியது.  

இந்த நூலின் பெயரில் ‘சாரம்’ என்னும் சொல் சேர்க்கப்பட்டுள்ளதால் ‘சிவானந்த போதம்’ என்னும் நூல் முன்பே இருந்தது எனவும், அதன் சாரமாக இந்த நூல் இயற்றப்பட்டது எனவும் கருத இடமுண்டு.  

சைவ சித்தாந்த நெறியில் 30 அவதாரங்கள் கூறப்படும்.  

அவற்றின் நிலைகளைப் 10 காரியங்களில் (தசகாரியம்) அடக்கிக் காட்டுவர்.  
இவற்றை விளக்கிக் கூறுவது இந்த நூல்.  

- நூலின் காலம் 16-ஆம் நூற்றாண்டு

## கருவிநூல்
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 2, 2005
## அடிக்குறிப்பு
# தசகாரியம் (சிதம்பரநாதர் நூல்)

**தசகாரியம்** என்னும் சைவ சித்தாந்த நூல் சிதம்பரநாத தேசிகர் என்பவரால் தனிநூலாக இயற்றப்பட்டுள்ளது.  
- தசகாரியம்

1. தத்துவ ரூபம்
1. தத்துவ தரிசனம்
1. தத்துவ சுத்தி
1. ஆன்ம ரூபம்
1. ஆன்ம தரிசனம்
1. சிவ யோகம்
1. சிவ பாசம்
1. ஆன்ம சுத்தி
1. சிவ ரூபம்
1. சிவ தரிசனம்

## மேற்கோள் குறிப்பு
# சைவானுட்டான அகவல்

**சைவானுட்டான அகவல்** என்னும் நூல் கமலை ஞானப்பிரகாசர் அவர்களால் இயற்றப்பட்டது.  

இது 118 அடிகள் கொண்ட ஆசிரியப்பாவால் ஆனது.  
- இதன் காலம் 16-ஆம் நூற்றாண்டு.
அந்தணர் சந்தியாவதனம் செய்வது போலச் சைவாசிரியர் செய்யும் வழிபாட்டு முறைகளை இந்த நூல் கூறுகிறது.  

இந்த நூலாசிரியர் பலருக்குத் தீட்சை அளித்துள்ளார். எனவே இந்த நூலைப் பிறருக்குப் பயன்படும் வகையில் உருவாக்கித் தந்துள்ளார்.  

திருவாரூரில் வாழ்ந்த உலகநாதன் என்பவர் கேட்டுக்கொண்டதற்கு இணங்க இது இயற்றப்பட்டதாகக் கூறுகின்றனர்.  
- நூலின் காலம் 16-ஆம் நூற்றாண்டு

## கருவிநூல்
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 2, 2005
# ஞானப்பள்ளு

**திருவாரூர்த் தியாகேசர் ஞானப் பள்ளேசல்** என்னும் நூல் ஒன்றைச் சோழமண்டல சதகம் குறிப்பிடுகிறது.  

இதற்கு **ஞானப்பள்ளு** என்னும் பெயர் உண்டு என்றும், கமலை ஞானப்பிரகாசர் இதனைச் செய்தார் என்றும் கூறுகின்றனர்.  

இது பொருந்தாது என அறிஞர் மு. அருணாசலம் கூறுகிறார்.  
- பள்ளு நூல் உழவர்களைப் பாடும். இந்த நூலில் துதிப்பாடல்கள் உள்ளன. எனவே இது பள்ளுநூல் அன்று என்பர்.
- பள்ளுநூலில் இறைவனைச் சாடிப் போற்றும் பாடல்கள் உள்ளன. எனவே ஞானப்பள்ளு நூலும் சிவபெருமானை வஞ்சப்புகழ்ச்சி செய்யும் நூல் எனக் கொள்ளலாம்.
;பாடல் பகுதி  
கமலையும் என்மனமும் காதலித்து வாழும்  
அமலர் திருமுன்போய் அன்னங்காள் – நமரமதன்  
துன்னுமிருந் தேன்பகழி தூற்றுமெனும் ஆருயிர்கொண்(டு)  
இன்று இருந்தேன் எனும்.  
இந்தப் பள்ளு நூலில் உள்ள இந்தப் பாடல் அன்னத்தைத் தூது விடும் பாடலாக உள்ளது.  

மேலும் இந்த நூலின் இறுதியிலுள்ள விருத்தப்பாடல் ஒன்று  
நற்கவிதை கொண்டு பள்ளின் வர்க்கம் உரைத்த  
ஞானப் பிரகாசர் வாழி  
என முடிகிறது, எனவே இந்த நூலைப் பாடியவர் கமலை ஞானப்பிரகாசர் அன்று என்பது தெளிவாகிறது.  

- நூலின் காலம் 17-ஆம் நூற்றாண்டு

## கருவிநூல்
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 2, 2005
## அடிக்குறிப்பு
# பிரிஸ்டினா


**பிரிஸ்டினா** (, , , ), கொசோவோ நாட்டின் தலைநகரமும் மிகப்பெரிய நகரமும் ஆகும். இது பிரிஸ்டினா எனும் பெயருடைய மாநகரம் மற்றும் நகரம் ஆகியவற்றின் நிர்வாக மையமும் ஆகும்.  

2011 மக்கட்டொகைக் கணக்கெடுப்பின் ஆரம்ப கட்ட முடிவுகளின் படி இதன் மக்கட்டொகை 198,000 ஆகும். அல்பேனியர்கள் பெரும்பான்மையாக வாழும் இந்நகரில் பொஸ்னியர்கள், ரோமாக்கள் உள்ளிட்ட ஏனைய இனத்தவர்களும் வசிக்கின்றனர். இது நாட்டின் நிர்வாக, கல்வி, கலாச்சார மையமாக விளங்குகின்றது.
# தியாகராசர் கழிநெடில்

**தியாகேசர் கழிநெடில்** என்பது பத்துப் பாடல்கள் கொண்ட ஒரு பதிக நூல்.  

இதில் 12 சீர்கள் கொண்ட கழிநெடிலடி ஆசிரியவிருத்தங்கள் உள்ளன.  

இதன் ஆசிரியர் கமலை ஞானப்பிரகாசர்.  
- நூலின் காலம் 16-ஆம் நூற்றாண்டு.
அரவக் கிண்கிணி கால்காட்டி அரியாசனத்திருக்கும் கருணாநிதியை ஆரூரில் கண்டார் பிறவி காணாரே  
எனத் திருவாரூர் பெருமானை இந்த நூல் போற்றுவது இந்த நூலில் காணப்படும் மணிமுடி.  
- பாடலில் திருவாரூர்ப் பெருமானின்
முதலானவை சிறப்பித்துக் கூறப்பட்டுள்ளன.  

## கருவிநூல்
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 2, 2005
# தி ஹில் ஆப் தேவி


***தி ஹில் ஆப் தேவி***, என்பது *ஈ. எம். பாரஸ்டர்* என்பவருடைய இந்தியாவைப் பற்றிய நூலாகும். இந்நூலில் அவர் இரண்டு முறை (1912 முதல் 1913 வரையிலும் மற்றும் 1921) இந்தியாவிற்கு வருகை புரிந்தது, அவர் வருகையின் போது இந்தியாவின் ஆட்சிமுறை, மக்கள் போன்றவற்றையும், அவர் இந்தியாவின் மத்திய பிரதேசத்திலுள்ள தேவாஸ் என்னும் ஊரிலுள்ள மன்னரிடத்தில் செயலாளராக பணிபுரிந்தது உள்ளிட்டவைகளையும் விவரிக்கின்றார். இப்புத்தகத்தின் முதல் பதிப்பு 1953-ம் ஆண்டு வெளியானது.  

இப்புத்தகத்திற்கு இந்து சமய தெய்வமான தேவியின் பெயரை வைத்துள்ளார். இக்கதையில் விடுதலைக்கு முந்தைய இந்தியாவில் நடந்த ஆட்சி முறை, குறிப்பாக தேவாஸ் ராச்சியத்தின் ஆட்சிமுறையைப் பற்றி விரிவாக விவரித்துள்ளார். இப்புத்தகத்தில் தேவாஸை ஆளும் இரண்டு குடும்பங்களுக்கு இடையே உள்ள பகையைப் பற்றியும் அதனைச் சுற்றி அமையும் விவரங்களைப் பற்றியும் எழுதியுள்ளமையால் இப்புத்தகம் இந்திய ராஜ வாழ்க்கையைப் பற்றிய ஒரு நுண்ணறிவை அளிக்கின்றது. 1924-ம் ஆண்டு வெளியான "எ பேசேஜ் டூ இந்தியா" என்ற நாவலுடன் இப்புத்தகத்தைப் படிக்கும் போது, இந்தியாவைப் பற்றிய ஒரு முழு அனுபவம் கிடைக்கும்.
# உலகநாத பண்டிதர்

**உலகநாத பண்டிதர்** என்பவர் 16-ஆம் நூற்றாண்டில் வாழ்ந்த சைவ சமயப் பற்றுள்ள பெருமகனார்.  

இவரால் பாடப்பட்ட நூல் உலகநீதி  

இவர் கமலை ஞானப்பிரகாசர் சைவாசாரியாரைத் தூண்டித் தமிழில் சில நூல்களைப் பாடச் செய்தார்.  

இந்தத் தூண்டுதலால் கமலை ஞானப்பிரகாசர் பாடிய நூல்கள் பல.  
- சாதிநூல்
- திருவானைக்கா புராணம்
- நந்திவனப் புராணம்
- மழபாடிப் புராணம்
முதலானவை  

## கருவிநூல்
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 2, 2005
## அடிக்குறிப்பு
# வார்ப்புரு:Cite EB1911

|}}}]]  
}}  
| url = |  
| }  
}}  
| accessdate = }  
| edition = }  
| year = }  
| publisher =  
| volume = }  
| page = }  
| pages = }  
| quote = }  
| ref = }  
| postscript = }  
| separator = }  
| mode = }  
}}<noinclude>  
</noinclude>
# அகஸ்டின் ஜெபக்குமார்


**தே. அகஸ்டின் ஜெபக்குமார்** (ஆகஸ்ட் 20, 1947) (சாயர்புரம், தமிழ்நாடு) ஜெம்ஸ் நிறுவனத்தின் அமைப்பாளரும், இந்தியாவின் முன்னனி கிறிஸ்தவ மறைபரப்புனருமாவார். இவர் தமிழ்நாட்டில் மட்டும் அல்லாமல், இந்தியாவிலும், உலகம் முழுவதும் சுற்றுப் பயணம் செய்து கிறிஸ்தவ மதபிரசாரம் செய்தவர் ஆவார்.  

## இளமைப்பருவம்
தேவபிச்சை, ஜாய் பிளாரினாள் தம்பதிகளுக்கு ஒரே ஆண் மகனாக தென் தமிழகத்தின் திருநெல்வேலி மாவட்டத்தில் அகஸ்டின் ஜெபக்குமார் பிறந்தார். இவரது தந்தை ஒரு ராணுவ வீரராக இருந்து தபால் துறையில் பணியாற்றியவர் ஆவர். இவரது தாய் ஜாய் அவர்கள் ஆசிரியையாக பணியாற்றினார்.  

## இயேசுவை ஏற்றல்
இவர் பெற்றோரின் வளர்ப்பினாலும் கண்டிப்பினாலும் கிறிஸ்தவராய் இருந்த போதிலும், கிறிஸ்தவ சபைகளின் ஜெபக்கூட்டங்களிலும் ஆலயங்களிலும் கலந்து கொண்டவராய் இருப்பினும், வாலிபராயிருந்த போது உள்ளத்தில் ஒரு வெறுமையே நிறைந்து காணப்பட்டது. தனது 21வது வயதில், தனது அறையில் சமாதானம் இல்லாத நிலையில் முழங்காற்படியிட்டு இயேசுவை வணங்கத் தொடங்கினார். அந்த நாளிலே இயேசுவின் சிலுவையில் அறையப்பட்ட காட்சியைக் கண்டு இயேசுவிற்கு தனது வாழ்க்கையை முழுமையாக ஒப்புக் கொடுத்தார்.  

## கிறஸ்தவ இறைப்பணியில்
**ஆங்கில இலத்திரனியல் கோ** (**ENGLISH ELECTRIC CO **) என்ற நிறுவனத்தில் வேலை செய்து கொண்டிருந்த இவர் தனது வேலையை நிறுத்தி விட்டு, **மிசனேரிகளின் கல்லறை** என்று அழைக்கப்படும் பீகார் மாநிலத்திற்கு சென்று தனது இறைவனின் அழைப்பிற்கு ஒப்புக்கொடுத்து அக்டோபர் 19ம் நாள் 1972ம் ஆண்டு முதல் இறைபணியில் மட்டும் அல்லாமால் அங்குள்ள மக்களின் வாழ்க்கைத் தரத்தினை உயர்த்தும் வகையில் பல சமுதாயப் பணிகளையும் செய்து வருகின்றார்.